અમદાવાદ: ગૌમાતાને રાષ્ટ્રમાતા જાહેર કરવાની માગ સાથે ગઇ કાલે મોટી સંખ્યામાં ગૌભક્તો રાજકોટ કલેકટર કચેરી ઓફિસ પહોંચ્યા હતા, જ્યાં આઠ જેટલા ગૌભક્તોએ ઝેરી દવા પી આત્મવિલોપનનો પ્રયાસ કરતાં એકનું મોત નીપજ્યું હતું. જ્યારે હાલમાં બે લોકો ગંભીર હોવાનું જાણવા મળ્યું છે. આ ઘટનાને પગલે આજે ગુજરાત બંધનું ગૌરક્ષકોએ એલાન આપ્યું છે, પરંતુ આ ગુજરાત બંધની અમદાવાદમાં કોઇ અસર જોવા મળી રહી નથી. સવારથી જ રાબેતા મુજબ શહેરમાં દુકાનો અને બજારો ખુલ્લાં જોવા મળ્યાં હતાં. લોકોમાં ગુજરાત બંધની કોઇ અસર જોવા મળી નહોતી.